פברואר 2025

**מידע והנחיות לקראת מבחן אישיות מקוון:**

מועמדים אשר עומדים בתנאי הסף להרשמה למסלול השש שנתי בפקולטה לרפואה ע"ש עזריאלי, אוניברסיטת בר-אילן, יוזמנו להיבחן במבחן המקוון.

המבחן המקוון מבוצע על ידי מכון פילת.

מועמדים אשר עומדים בתנאי הסף הנדרש להרשמה לתכנית, יקבלו מייל ממכון פילת עם הנחיות לרישום. התשלום יתבצע און-ליין, קישור לתשלום יישלח בהמשך.

באחריות המועמדים לוודא שהם קיבלו מייל ממכון פילת עד 24 שעות לפני מועד הבחינה.

במידה ולא הגיע מייל, יש לבדוק בתיבת דואר הזבל.

במידה והמייל לא נמצא יש ליצור קשר מיידי עם מכון פילת במייל: **support@pilat.co.il****.**

הפקולטה אינה אחראית למועמדים שלא התריעו בזמן על אי קבלת המייל,

**מועמדים אלו לא יוכלו להבחן במועד אחר, ומועמדותם תוסר.**

ההרשמה למבחן הינה בתשלום חד פעמי של 442.5 ₪, ללא אפשרות החזר.

**מועמדים שניגשו לבחינת בגרות חורף, ו/או ייגשו למועד פסיכומטרי אפריל – יוכלו לעבור למיון ללא עמידה בתנאי הסף.**

**מועמד שלא יעמוד בכל אחד מתנאי הסף – עד סוף חודש מאי \* – לא ימשיך בהליך המיון ומועמדותו תיפסל.**

**\*למעט מועמדים שנכללים בתנאי המתווה המיוחד לשנה"ל תשפ"ו לחיילי מילואים לקבלה לתוכנית השש שנתית באוניברסיטת בר-אילן.**

שלב הרישום למבחן כולל:

* 1. הרשמה למועד אחד מתוך שלושה מועדים אפשריים בהם ייערך המבחן, המועדים מפורטים בהמשך המסמך.
	2. ביצוע תשלום עבור המבחן.

המבחן בנוי ממספר חלקים הכוללים: שאלון ביוגרפי, שאלוני מאפיינים אישיותיים ונטיות התנהגותיות הרלוונטיות ללימודי רפואה, ופרק שבוחן יכולות חשיבה והבנה, על סמך מידע שמוצג במילים, או באמצעות הצגה חזותית.

חלק מהשאלות יהיו שאלות סגורות (תתבקשו לבחור תשובה אחת מתוך כמה אפשרויות תגובה), ובשאלות אחרות תדרשו לענות במלל חופשי, או להקליט סירטון וידאו עצמי.

המבחן אינו דורש ידע ולמידה קודמים, אינו מושפע מניסיון קודם, ואין צורך להתכונן אליו.

עם זאת, **חשוב להקפיד ולקרוא את ההנחיות באופן מדויק ולענות על פי הדרישות**.

(למשל, לענות רק למה שאתם נשאלים, ולהקפיד על אורך תשובה מקסימלי בהתאם להנחיה).

למרות שחלקם הגדול של המבדקים אינו מוגבל בזמן, הזמן הכולל מוגבל עד 6 שעות סה"כ.

קצב ההתקדמות הוא אישי, אך הזמן הסביר לסיום המבדק כולו הוא כ - 3 עד 4 שעות.

לא תינתן תוספת זמן מיוחדת מעבר ל - 6 שעות מכל סיבה שהיא.

**מועדי המבחן:**

יום חמישי 3.4.2025 בשעה 9:00

יום חמישי 3.4.2025 בשעה 14:00

יום שישי 4.4.2025 בשעה 9:00

**מועמד שלא יבחן בתאריך אליו הוא נירשם, ייחשב כמי שהסיר את מועמדותו.**

**מועמד שאינו יכול להבחן באף אחד מהמועדים בגלל שירות מילואים פעיל יפנה לספיר הלל במייל: sapir.halal@biu.ac.il.**

מועד חלופי יינתן בכפוף להצגת אישורים רשמיים מצה"ל.

הפקולטה תעשה כל מאמץ לקבוע מועד חלופי למשרתי שירות מילואים פעיל.

**נדגיש כי המועדים החלופיים לביצוע המיון הממוחשב יתקיימו עד ולא יאוחר מה –**

**1.6.2025.**

**הרשמה ובחירת מועד למבחן:**

קישור להרשמה ולבחירת מועד הבחינה יישלח בהמשך על ידי מכון פילת עד 24 שעות לפני הבחינה.

באחריות המועמדים לוודא שהם קיבלו מייל ממכון מפילת עד 24 שעות לפני מועד הבחינה.

במידה ולא הגיע מייל, יש לבדוק בתיבת דואר הזבל.

במידה והמייל לא נמצא יש ליצור קשר מידי עם מכון פילת, במייל **support@pilat.co.il****.**

מכון פילת והפקולטה לרפואה אינם אחראים למועמדים שלא התריעו בזמן על אי קבלת המייל,

הם לא יוכלו להבחן במועד אחר, ומועמדותם תוסר.

**הנחיות למבדק:**

1. המבחן יתקיים מרחוק.

מומלץ לבדוק **מראש** שאין מגבלות על החיבור בדרך הבאה:

* יש ללחוץ על הקישור: <https://new.intercat.co.il/testee>
* מקלידים מספר ת"ז
* קוד הגישה: b405060
* מקלידים פרטים אישיים ונכנסים למערכת
* ממלאים את טופס ההצהרה ולוחצים על "שלח"
* לוחצים על "בצע" במבחן בדיקת הנתונים, עושים את המבחן עד סופו.

**אנחנו ממליצים לעשות את כל הדרך כדי לוודא שכל המסכים עולים בצורה טובה,**

**כולל כל המסכים של מבחן ההתנסות.**

1. עקרונית ניתן לבצע את המבחן גם מחו"ל. עם זאת, מודגש שלעיתים הגישה לאתר נחסמת כאשר מנסים להכנס אליו מחו"ל. **מומלץ למועמדים ששוהים כעת בחו"ל או שיהיו בחו"ל גם במועד הבחינה לבדוק מראש את הכניסה למבחן מהמקום שבו הם מתכננים לעשות את המבדק. הבדיקה תעשה ע"י לפי ההנחיות שמופיעות בסעיף 1 לעיל.**

**לתשומת ליבכם** – מכון פילת והפקולטה לרפואה אינם אחראים לתקלות שעשויות להשפיע על נבחנים שמבצעים את הבחינה שלא לפי ההנחיות.

1. יש לבצע את המבחן באמצעות מחשב PC, נייד או נייח **עם מצלמה, רמקולים ומיקרופון**. **לא ניתן** לבצע המבדק באמצעות מכשיר טלפון נייד, "טאבלט**"** או מחשב מקינטוש.
2. ההתחברות למבדק היא ע"י שימוש בדפדפן **כרום** בלבד. מועמדים שיתחברו דרך דפדפן אחר עשויים להתקל בבעיות תצוגה או תגובה בחלק מהמבדקים. לא יהיה ניתן לערער על בעיות שנגרמו כתוצאה משימוש בדפדפן אחר.
3. תהליך ההזדהות במערכת יתבצע מול תעודת זהות / דרכון / רישיון נהיגה שיש בהם תמונה עדכנית ומופיע מספר תעודת זהות. טרם תחילת המבחן יש לוודא את תקינות המצלמה.

לא ניתן יהיה לבצע מבחן ללא מצלמה ומיקרופון.

1. מותר להשתמש באוזניות.
2. לאורך כל זמן המבחן עליכם לשבת בחדר פרטי, סגור, לבדכם, עם מחשב עליו תבצעו המבחן, עם מצלמה ורמקול המוכנים בכל רגע לפעולה. אסור להשתמש באינטרנט, אסור להיעזר בחומר כתוב או להתייעץ עם אדם אחר במהלך כל המבחן.

ניתן לקחת הפסקות בין המבחנים/ השאלונים.

1. בשאלות החשיבה הכמותית מותר להעזר בדפי טיוטה ובמחשבון (בשום מקרה אין להשתמש בטלפון כמחשבון).
2. יש לוודא מבעוד מועד כי במחשב בו הנכם נבחנים המצלמה והרמקול תקינים, בלעדיהם לא ניתן להבחן. יהיו חלקים במבחן בהם תתבקשו להקליט ולהסריט עצמכם. יש לעשות זאת באמצעות המצלמה והרמקול של המחשב בלבד.
3. אסור להחזיק או להשתמש בטלפון נייד מכל סיבה או שימוש פרט לחיוג למרכז התמיכה הטכנית.
4. במקרה של תקלה טכנית במהלך הבחינה. במקרה זה יש להתקשר למספר 03-7679210 או לפנות למייל **support@pilat.co.il****.**
5. חשוב כי תהיו מחוברים לחיבור אינטרנטי **ביתי יציב וחזק**, ותשבו קרוב לנתב האינטרנט, וזאת על מנת להבטיח תקשורת רציפה ויציבה. אינטרנט יציב חשוב גם לצורך שמירה נאותה של נתוני תשובותיכם. אין להתחבר עם חיבור אינטרנט סלולארי.
6. **מועמדים שיפרו את כללי המבחן, או שיפיצו את תוכנו לאחר מכן, יפסלו ותהליך המיון שלהם יופסק מיידית.**

**אי עמידה בתנאים המפורטים הינה עילה לפסילה והפסקה מיידית של תהליך המיון.**לידיעתכם, במהלך הבחינה יופעלו אמצעים שמטרתם לזהות ניסיונות להפרה של כללי המבחן.

הפקולטה לרפואה ומכון פילת אינם אחראים לכל נזק ישיר או עקיף שיגרם למועמד שלא יעמוד בכל התנאים המפורטים.

**קבלת ציונים ומשוב:**

1. **ציוני המבדק האישיים יתפרסמו עד אמצע יוני, ובסמוך מאוד למועדי הראיונות האישיים.** כל מועמד יקבל ציון מספרי שמשקלל את הצלחתו במבדקים השונים. מועמדים שיקבלו ציון מספרי גבוה מהסף שיקבע לשנה זו, יזומנו לשלב הבא של המיונים.
2. מועמדים יוכלו לפנות למכון פילת ולקבל ציונים כחלק ממימוש זכות העיון, אך לא יתאפשר להם לקבל מידע כלשהו על אופן חישוב הציון.
3. לא ניתן לערער על תוצאות המבחן.

תודה לכם על שיתוף הפעולה, ובהצלחה

צוות פילת

הפקולטה לרפואה בגליל ע"ש עזריאלי

אוניברסיטת בר אילן